經數:一八二四

經名:中觀論疏卷第七末

頁數:一一一

上	欄

長短爲長短指作相者. 爲長短指本異須異

相相之. 爲長短指本不異以異相相之. 若長

短指本異. 竟何須異相相之. 又若本異竟更

須異相相者. 則有重異之過. 又有無窮之

失. 若長短指本不異將異相相者. 是亦不然.

若本無兩指異則無二指相. 何所相. 又汝以

異相相不異法令異. 亦應以不異法不異汝

異相異相成不異也. 又問汝異爲異異. 爲異

不異. 若異異者. 異已是異何須異耶. 若異不

異者. 則無行復不異. 云何得有異. 如火爲熱. 於

熱爲熱熱不熱. 若熱於熱. 已是熱竟何須熱.

若熱不熱. 則無不熱. 云何有熱. 下半云. 因

有長短異相故有此指彼指異法. 旣無異相.

云何有此彼異法耶. 長行爲二. 第一前○路

外人立義. 次釋偈文. 初文二. 一者牒外義. 若

爾者下第二破也. 旣言分別三相故有異相.

當知異相從總緣而生. 云何言異相不從緣

而生. 成論人云. 本有色心然後論其總別.

如本有兩柱在中然後論其東西. 今問汝別

爲別別. 爲別總. 若別別. 別已是別. 何須別

耶. 若別總. 則別從總生. 又別旣別總則失總.

總亦爾也. 是異相離異法不可得故者. 前

明別從總生故別是因緣義. 今明異相從異

法生異相是因緣義. 如指長短要從長短指

生. 是故異相卽是因緣. 故一切皆是因緣.

若是因緣已入前二偈破之. 今異法中無異

相下第二釋偈本. 文易見也. 若異相在不異

法中不名不異法者. 破意不許其異在不異

中. 若異相在不異中則無不異法. 尙無不異

中	欄

法. 云何言不異中有異相耶. 此意須□取之.

復次下品第三段明無異故無合. 卽釋上破

異之意. 品稱破合. 而今破異者. 意欲明無

合故也. 上半更開一異兩門明無合. 下半結

無合義. 自有三義故無合. 若是能合無所合.

是所合卽無能合. 不爾則非能所. 無有合.

異法不合者. 異則已成. 不須復合. 假使合

者是亦不然. 如指一方合三方不合. 不合多

故應合爲不合

有無品第十五

此品來有近遠兩義者. 上來諸品處處已破

有無. 六種云. 若使無有有. 云何當有無. 乃至

行品云. 若有不空法應當有空法. 如是□已

破竟. 但上來是略破散破. 今廣破是束破.

所以具須作廣略破者. 有無是諸見根障中

道本. 諸見根者如因有無成斷常. 因斷常生

六十二見. 故有無是諸見之根. 若有無病生

則衆病□生. 有無若滅諸患皆滅. 障中道本

者. 近而爲論. 一切因果皆是中道. 又佛性

是中道. 如佛呵迦葉. 我先不說中道爲佛性.

汝何故失意更問. 又中道爲佛法身. 如是一

乘實相皆是中道. 今起有無成斷常故障中

道. 又如來常依二諦說法. 但二諦是因緣空

有. 而外人聞有作有解成自性之有. 聞無作

無解成自性之無. 則障於二諦. 旣障二諦則

二智不生. 便無三世諸佛菩薩. 斯病旣深故

須重破. 又有此品來者. 有人言. 此論從始

自末破洗諸法者. 蓋是□有入無遣俗歸眞

耳. 今謂不然. 旣心有無從. 何所□耶. □無

下	欄

不得. 何所入耶. 蓋是迷者執有惑人謂無.

今責之不得. 故云破有無. 故作者品云. 是

業從衆緣生. 假名爲有無有決定. 非如汝所

說. 故知外人無所見有亦無彼所見無乃至

五句. 故知此有無非二諦攝. 不得言此論遣

有入無. 以無彼所見有無. 方得起因緣假名

有無始是佛眞俗二諦. 又大小乘學人聞有

無是障道本諸見根. 便欲滅有無二見. 今爲

破此人病明有無本不生今何所滅耶. 汝言

有有無者. 心之應得. 心旣不得云何有無耶.

又一切行道坐禪學問人如言有道可心有禪

可坐有義可學皆是有見. 無有非道乃至無

有非義卽是無見. 設言道未曾有無. 終有非

有無之道. 還是有見. 若無此非有無道卽是

無見. 故有無病難捨. 是以論主處處品慇

懃破之也. 次破合品明破有無者. 惑者云.

衆緣和合諸法便有. 衆緣若散萬化便無. 旣

有有無何由無合. 又上品破無有異. 外人云.

無無異相有法有異. 旣有有無云何無異

有與無異無與有異. 旣有有無則有異也. 又

外難論主. 若言無異應無二諦. 旣有二諦

則有有無異也. 問云何是有無耶. 答有無多

門. 若就因果明者. 僧□計因中有果爲有.

世師執因中無果爲無. 勒沙婆因中亦有果

亦無果. 是亦有亦無. 佛法內薩婆多明三世

有. 名之爲有. 曇無德二世無名之爲無. 俱

舍論出天親小乘義云. 現在作因未來則有.

現在若不作因未來則無. 故未來亦有亦無.

迦葉□義作因便謝過去. 名之爲有. 待果起

經數:一八二四

經名:中觀論疏卷第七末

頁數:一一二

上	欄

竟方乃滅無. 是爲過去亦有亦無. 若就人法

明有無者. 三外道□計有人法. 名之爲有. 邪

見外道撥無人法. 名之爲無. 迦羅鳩馱應物

起見. 人問有耶答言是有. 人問無耶卽答云

無. 名亦有亦無. 佛法內亦有三部. 犢子有人

有法. 名之爲有. 方廣計無人無法. 名之爲

無薩婆多無人有法. 稱亦有亦無. 若就塵識

論有無者. 舊大乘義□明有塵有識. 若方廣

義明無塵無識. 若心無義有塵無識. 若唯識

論則無塵有識. 問衆生何因緣故起有無見.

答智度論云. 愛多者著有. 見多者著無. 一切

衆生唯有愛見. 如法華明毒□與惡鬼. 又四

見多者著有. 邪見多者著無. 今明如此等

□是粗論有無. 學大乘人精識菩薩微細□

相. 若起有心則名爲有. □起無心目之爲無.

今息如此等有無故云破有無品. 品爲二. 一

離破有無. 二合破有無. 離合各有四. 離中

四者. 第一破自有. 次破他有. 第三破自他外

有. 第四破無. 初破有者. 一切衆生初本見

有. 後値邪師方起無見耳. 又四句之中有是

初句. 初長行立明有性假緣得生. 如其無性

雖復假緣終不得生. 答中上半牒總非. 明衆

緣與性兩義相乖. 若有自性則不假緣. 如其

假緣則便失性. 汝言有性復假衆緣. 則義成

□楯. 下半破云. 泥中甁性非衆緣作. 今若

假緣則是作法. 此是體性之性. 若有自體則

不假緣假緣則無自體. 問曰下生第二偈受

論主責. 若性從衆緣作. 有何咎耶. 以外人

有爲之法皆藉四緣. 性旣是有爲. 亦假衆緣

中	欄

所作答中上半牒而總非. 下半釋出外人義.

明性非因緣所作. 由如事火. 可假人功衆緣

所生. 木中火性誰造作耶. 當知此性本來已

有非衆緣生. 若假衆緣生則是本無今有. 墮

二世無義也. 問曰下生第二段次破他性. 以

自性卽是二世有義. 他性卽是二世無義. 以

無有自性假於衆緣然後得生故. 自性望衆

緣. 衆緣於自卽是他也. 答中上半以自肉他.

下半釋破. 釋破意自性於他性亦名他性. 旣

無自卽無他性. 望長行他於他卽是自性. 旣

無自性亦無他性. 長行初以二義破自性. 一

就因成門破. 次就相待門破. 後亦引二義

破於他性. 如一柱具二假因四微成. 故無自

性. 無自性故空. 卽因成空. 縱有柱必是長

短短. 若有自體不因於長. 因長有短. 短無

自體. 是故短空. 然自有他有. 須精論之. 若

守初章作解者云. 他有有可有. 不由無故

有. 此有旣是自有. 今無有可有. 由無故有.

應是他有. 若今由無故有非他有者. 他不由

四故有應不自有. 又他不由無故有. 旣是性

義. 今由無故有. 稱爲假義. 旣是性假相對.

亦應自他相對也. 問曰下生自他外有. 前問

意云. 諸法乃不可自他. 終應有世諦萬法.

又法乃不許自他定性有. 應有不自不他因

緣之有. 答中上半明離自他外無更有法. 下

半擧自他攝一切法. 有自有他是則有法. 無

自無他是則無法. 所言自他者約二義論. 一

者如五陰中人體性爲自五陰爲他. 二者以

陰中人爲自. 自陰已外一切諸法□皆是他.

下	欄

是故自他攝法義盡. 又自他門各攝法亦盡.

如人當人是人自. 法當法是法自. 天下無非

自. 旣言無自則無一切法. 又他門相望無非

是他. 破他則一切亦盡. 自他合亦盡. 甁爲

自. 全外一切皆是他也. 問曰下第四破無.

亦無有三意. 一者本宗立無. 如謂世諦爲有

眞諦定無. 二者論主上心有無從. 便計於無.

三者論主上借無破有. 外捉破爲立. 是故計

無. 答中上半正破. 下半釋破. 有無一體異

體二俱不成. 若一體者. 有無無卽無. 有無異

體者. 無有可待故亦無無. 又汝計有旣是虛

妄. 執無亦出橫情. 故二義俱非也. 又汝本

來無有. 何所論無. 若人見有無下第二合破

有無. 離破有四. 合破亦四. 就初偈序其四失

而呵責之. 第二偈引佛說勸捨有無. 第三兩

偈重破無有釋成捨義. 第四兩偈出有無過

釋破有無所以. 長行云必心有見者. 此非是

有無中有見. 此乃是深著諸法必心有所見

也. 佛能滅有無下第二引經勸捨有無. 恐外

人云論主自破有無. 何必可信. 是故今明佛

親勸捨宜應受之. 問此是小乘經耶大乘經

耶. 答此是小乘經. 所以引小乘經者. 明小乘

經中尙破有無. 何肉大乘. 又若就著有無. 非

但大乘不攝. 亦非學小乘人. 故引小乘經也.

大品經引先尼得信亦引小乘以肉大. 明小

乘尙辨法空肉大乘耶. 若法實有性下第三

兩偈重破有無釋成勸捨. 若實有有無佛不

勸捨. 以心之無從. 妄謂爲有故佛勸捨. 兩

偈爲二. 初就有性門破異. 第二偈俱就性無

經數:一八二四

經名:中觀論疏卷第七末

頁數:一一三

上	欄

性門破異. 問何故破異耶. 答惑人謂內外諸

法□皆變異故有有法. 有有法故卽有無法.

今心變異無從卽無有法. 有法旣無無法亦

無. 又破異者. 或人謂本無今有爲生. 則無

變爲有. 已有還無爲滅. 有變異爲無. 今旣

破於異則具破有無. 第二偈上半重牒前有

性門無異. 此破外道毘曇等義. 下半破成實

及中假之流言有因緣無性之異. 定有則著

常下第四兩偈顯有無過釋次破有無意. 所

以諸佛菩薩經之與論破有無者. 良由有無

是諸見之根障正觀本. 是故破耳. 又顯有無

過勸外人捨於有無. 有無無過諸佛菩薩不

勸捨之. 以是大過故須捨也. 初偈標有無是

斷常. 次偈釋有無是斷常. 上半標有無是斷

常. 下半勸捨斷常. 是十四難本. 爲六十二

見根. 有見則有愛. 愛見旣具足則纏垢又生.

旣有煩惱則便有業. 以有惑業□流六趣. 有

此大過故下半勸捨. 長行云如說三世者此

是薩婆多義. 又說因中先有果此是僧□執.

前內今外皆墮於常. 斷滅名無相續因者. 前

念爲因後念爲果. 前念旣滅則無後因. 後念

果起何所□耶. 前破常破1衛世與僧□. 今

破斷破二世無及優樓迦義. 又前別破二家.

今總破先因後果義也. 第二偈釋有無是斷

常所以. 粗論斷常凡有二種. 一法斷常二人

斷常. 陰滅神滅此是人斷. 陰滅神存名爲人

常. 法斷常者. 如三世有部名爲法常. 二世

無義卽是法斷. 蓋□是粗論斷常. 問云何有

無是斷常. 答且約人作. 人因陰有則無自體.

中	欄

若有人自體不假陰成. 陰雖斷滅則人存. 故

是常. 甁柱亦爾. 故有是常. 然因果相續名爲

不斷. 今因遂滅無則果無所續. 故無卽是斷.

若望大乘無所得觀. 裁起有心卽墮於常. 徵

起無念便入於斷. 問起何等有無斷常耶.

答觸事皆得論之. 擧其宗要正是道也. 若言

有道可心則墮有中爲常見. 若無道可心

則墮無中名爲斷見. 成壞品云. 若有所受法

則墮於斷常

縛解品第十六

此一品生有遠近通別. 所言遠者. 小乘大乘

外道內道□言有縛有解. 外道有二. 一者云.

衆生縛解自然而有. 無有因緣. 一切衆生經

八萬劫生死則盡便得解脫. 如縛縷丸於高

山縷盡則止. 故不須修道斷縛得解. 又有外

道云. 要修道斷惑方得解脫. 如僧□云知二

十五諦卽得解脫. 不知是者不離生死. 毘曇

人云有子果二縛. 果謂果報身. 子縛名煩惱.

煩惱有二. 一者緣縛二相應縛. 今括其大格

凡有四句. 一緣而不縛. 謂無漏緣使及九上

緣使. 二縛而不緣. 謂相應縛也. 煩惱與心法

俱起. 是故縛之. 旣是官時不得相緣. 故雜

心云. 不自緣不緣相應不緣共有也. 三亦緣

亦縛. 卽有漏緣使. 四非緣非縛. 除上諸句. 成

實義云. 無有二縛. 以無同時心數故無相應

縛. 煩惱緣境亦不縛境. 故無緣縛. 破數人

云. 貪心緣壁遂縛壁者. 以識識壁壁應有

識. 但立煩惱迷境障智縛於衆生稱之爲縛

大乘人云. 二種生死名爲果縛. 五住煩惱名

下	欄

爲子縛. 北土諸大乘師亦立斯義. 復有二障

之說. 四住煩惱名煩惱障. 卽二乘所斷. 若

無明住地名爲智障. 菩薩除之. 所言解者.

毘曇之人見有得道以有解斷惑. 成實之人

見空成聖空解斷惑. 大乘斷惑亦同成論用

空解斷. 問毘曇何故明凡夫斷惑. 成實辨

凡夫不斷但明伏耶. 答以毘曇見有得道.

外道亦見有. 是故斷惑. 成實見空得道. 外不

見空. 故但伏不斷. 今心如此內外縛解悉不

可得. 故名破縛解品. 問何故無此縛解耶.

答外人作縛解義□不成. 故心之不得故也.

又見有縛解則名爲縛. □縛解無從乃名爲

解. 又內外大小乘乃除於縛不爲縛所縛猶

未除解而爲解所縛. 喩如雖脫鐵鎖猶著金

鎖. 論主今欲令其具脫縛解二縛故破縛解

也. 又內外大小乘人言縛解二□欲斷縛而

修解. 今欲令其了縛卽是解知縛解不二故

破縛解. 又諸大乘經甚深要觀皆明無縛無

解. 如大品云. 無縛無脫爲大涅嚴. 涅槃云.

毘婆舍那不破煩惱. 今欲釋如此等經故明

觀縛解. 問無縛無脫云何爲大莊嚴. 答有縛

有脫是有見故不端嚴. 今離此諸見故是妙

嚴. 又有縛可除爲無見. 有脫可得是有見.

有無是斷常名爲醜陋. 離此卽妙觀莊嚴. 此

品近生者. 上明無有無無. 外云. 凡夫有縛

無解. 聖人有解無縛. 云何言無有無耶. 又

若起有無見名之爲縛. 離有無是中道正觀.

稱之爲解. 有無之見乃息縛解之執仍生. 故

次觀縛解品. 品爲二. 第一破縛解根本. 二

經數:一八二四

經名:中觀論疏卷第七末

頁數:一一四

上	欄

正破縛解. 破根本中爲二. 前破縛本次破解

根. 以衆生及五陰爲生死繫縛本. 滅此衆生

及以五陰稱爲解本. 本者體也. 大品云. 生死

邊如虛空. 衆生性邊亦如虛空. 是中無生死

往來亦無景解脫者. 卽是明二本空. 此是菩薩

正憶念之大宗也. 破縛本中爲三. 初作常無

常破. 二五心破. 三者有身無身破. 問曰生死

非都無根本此立正縛根. 縛根者. 經說衆生

及五陰是也. 問此立與上來立何異. 答上直

立有人法. 今擧往來證有人法. 上直破人法.

今破無往來故無人法. 問何故立人法破人

法. 答楞伽云. 衆生妄想所見不出人法. 今

破人法則明二無我. 故得入初地乃至成佛

也. 又大小乘人常厭生死往來欲心解脫. 今

明若見有往來不得息往來. 悟往來無往來

方得息往來耳. 答曰下第二正作常無常破.

自上已來破五陰及衆生竟. 今縱有之故開

二關責也. 問品破縛解. 何故破往來. 答外

人以往來卽是縛故破往來卽破縛也. 然往

來之本不出人法. 此二若實要墮斷常. 常則

天人無交謝. 靜然不變. 何有往來. 無常則體

盡於一世. 誰復往來耶. 莎提比丘計有一識

往來生照. 自餘數論及大乘人□云無常往

來. 又外道計衆生是常故往來. 內學執無常

是故往來. 今破此內外義也. 第二偈五心破

者. 良以計衆生是諸行根本故今偏破衆生.

尙無衆生. 誰往來耶. 又惑者謂. 五陰或捨或

受. 如受人陰則捨天陰. 衆生是常無有取捨.

是故別破衆生也. 長行云生死陰界入卽是

中	欄

一義者. 亦名生死亦名陰界入故云一義. 又

同是衆生之一義. 約能破門同是五心不可

得義. 如就陰中五心不得. 就界入亦然. 第

三有身無身破. 所以有此破者. 上明五種

心無衆生故無往來. 外人云. 經說衆生捨

一身受一身輪轉六道. 云何言無衆生往來

耶. 今縱有衆生故以有身無身責之. 上半

云. 若捨人身受天身. 則往來之者便無身. 如

人捨東房入西房則往來者無房. 下半云. 若

無有身則無生死. 何物往來. 又旣其無身

則無往來者. 以有五陰身可有衆生. 旣無五

陰身則無衆生. 若無衆生則無往來. 若捨五

陰身令衆生往來. 亦應除五指將捲往來. 又

上半破有身往來. 此破人與陰異義. 下半破

無身往來. 此破人與陰一義. 以謂無五陰亦

有衆生故是二義. 謂有五陰身卽有衆生名

爲一義. 次問佛法內義. 汝言從人身作天身

者. 爲人滅故作天. 爲不滅而作天. 若滅則無

有人. 誰作天身. 此則無身可往來. 若不滅

者人身猶在. 云何作天形耶. 彼不受此責

云. 人身有兩力. 實法擧體滅不得作天身. 假

名相續力轉人作天. 何得作此難耶. 今問實

法滅義乃不作相續不滅邊而有作者. 人形

爲猶在爲不在耶. 若不在者以何物轉作天

身. 若在者人身猶在云何作天. 彼答我人身

轉作天. 今問爲前受天身後方轉人. 爲前轉

人竟後受天身. 若受天身竟. 何須更轉人身.

若前轉則非復人形. 何得言從人身作天身

耶. 問曰經說有涅槃下生第二章次破解本.

下	欄

問意云. 經說涅槃旣滅人法. 當知必有人法

之生. 何得上云無人及法往來生死. 答意云.

衆生及諸行本自不生故今無所滅. 本自不

生故無有縛本. 今無滅則無解本. 無縛本故

不生死. 無解本故不涅槃. 華嚴云. 生死非

雜亂涅槃非寂靜. 又如上心衆生及諸行不

可得. 故無可論其生滅. 問若爾者下第二段

次破縛解. 又開三別. 前總破縛解. 次別破

縛解. 三總結無縛解. 初問云應無縛解根本

不可得者. 外人云. 生死是縛本涅槃是解根.

若如上破無生死涅槃則便無根本. 根本無

故應無縛解. 若無縛解則無凡無聖無因無

果. 而實有縛解故知根本不無. 答中上半

破法無縛解. 下半破人無縛解. 上半云. 若

五陰得一念暫住. 可得縛之可得解之. 今始

欲縛便已謝滅. 解亦如是. 若一念得住. 則

非有爲亦無縛解. 下半明衆生畢竟空故無

可論縛解. 復次下第二別破縛解卽爲二. 初

破縛次破解. 破縛二偈. 前偈明不自謝. 次

偈明不他縛. 凡有縛者不出自他. 又初偈

明法無有縛. 次偈明人無有縛. 凡論有縛不

出人法. 初偈明無果縛. 次偈辨無因縛. 凡有

縛不離因果. 初偈爲三. 若身名爲縛者. 若

言此五陰身是繫縛者此牒外義也. 有身則

不縛下第二正破有身縛. 凡有四義故不得

縛. 一者身不自縛. 如指不自觸. 二若是能

縛則無所縛. 三者若是所縛則無能縛. 四者

若有能縛所縛便有二五陰身也. 次無身則

無能縛所縛. 下句結呵外人. 若可縛前縛下

經數:一八二四

經名:中觀論疏卷第七末

頁數:一一五

上	欄

第二偈次破他縛. 所以有此破者. 上明有身

無身俱無有縛. 外今救云. 有身故論縛. 但縛

義有二. 一者五陰是能縛衆生是所縛. 二者

行陰中煩惱是能縛五陰是所縛. 故有能縛

所縛. 不墮二身過. 上半縱之. 若可縛之前別

有能縛. 應將能縛來縛可縛. 如離衆生前別

有五陰. 應將五陰來縛衆生. 今離衆生之前

無別五陰. 云何將五陰以縛衆生. 所以作此

破者. 正言五陰和合爲衆生. 未有衆生不得

前有五陰. 云何五陰以縛衆生. 又衆生是總

五陰之名. 若取衆生也則無別五陰能縛衆

生. 涅槃經云. 名色縛衆生衆生縛名色. 名

色成衆生卽是名色縛衆生. 衆生御名色卽

是衆生縛名色. 智度論亦云. 名色縛衆生

衆生縛名色. 只此衆生縛卽此衆生解. 如繩

結繩解更無異物. 不得云別有名色以縛衆

生. 亦不得云別有衆生受名色縛. 問若可

能前能. 正破人縛法. 正破法縛人. 答通破.

前是破人縛法. 上旣云五陰身不得有能縛

所縛一人有二身. 是故今取意明人是能縛

身是所縛. 則有能所. 是故今云. 離五陰可

縛之前無人. 誰縛五陰. 文正爾. 亦離五陰之

前無別煩惱. 云何言煩惱縛五陰. 長行云若

離五陰別有衆生破外道犢子假有體義. 破

煩惱縛五陰破毘曇人義. 前破有我部後破

無我部. 計縛解者不出斯二. 問毘曇人云行

陰心起煩惱縛餘五陰. 云何言離五陰無煩

惱. 答云. 彼明四陰同時而起. 有能縛時[&FFFF]#

無別淸淨五陰是可縛. 有善無記五陰時則

中	欄

無有煩惱陰是能縛. 又陰垢時不須復縛. 陰

淨之時無垢來縛. 又煩惱卽是垢陰. 陰垢時

體不自縛. 陰淨時無垢來縛. 云何言有能

縛及所縛耶. 復次亦無有解第二次破解. 又

分爲二. 第一偈破有爲解. 第二偈破無爲

解. 初破有爲解卽是破其道諦義. 第二破無

爲解是路其滅諦義. 亦是破有爲解脫無爲

解脫義. 凡有解脫不出斯二. 問涅槃與解脫

何異. 答涅槃必解脫. 解脫不必涅槃. 如

有爲解脫無爲解脫. 故解脫通二處. 涅槃

但是無爲. 大小乘義□爾也. 破有爲解脫

中卽是對縛破解開三時門. 一者已縛無解

者. 此論斷惑義. 已縛者在惑已謝. 何所斷

耶. 殺縛已謝則無縛. 無縛云何有解. 又

當在我見時無無我解. 二者未縛無縛可待

亦無解. 此明惑在未來解云何斷耶. 三解

惑一時則不得□. 如計我見是惑無我心是

解. 正起我見時無有無我解. 有無我解時

無我見惑. 云何一時耶. 又有三句. 一者有

縛時無解. 二者無縛時又無解. 三縛解□

時亦無有解. 他義備有此三. 初起惑時正

縛無解. 次無□道解惑一時. 前解脫道有解

無縛. 此三句入今三門破. 問曰下第二破

無爲解脫. 前問次答. 此是數論及大乘人□

作此問. 如言本有涅槃始有涅槃性淨方便

淨皆是今外人問意. 問何以知此文是破無

爲解脫. 答立中云有人修道現入涅槃. 旣稱

爲入. 當知是無餘涅槃也. 答曰下正破無爲

涅槃. 若作二波若義. 上破有爲波若. 今破

下	欄

無爲波若. 釋有爲波若二師. 南方云. 十地

解皆是有爲. 故名有爲波若. 攝論師云. 波

若是正體智是無爲. 此與經違. 涅槃云. 此

常法稱要是如來. 云何因中已是常. 智度論

云. 波若變薩波若. 常云何變耶. 又正體智

常者. 十地解云何明昧耶. 釋無爲波若二家.

一用實相境是也. 二用三德中波若是也. 上

半牒外人義. 下半正破之. 無受有二. 一以五

陰名受. 二以取著之心名之爲受. 入無餘時

無此二受故言不受諸法. 此人乃不受於受

受於無受. 故無受還成受名爲受所縛. 又此

人云心無所受而終有所得. 有所得則終有

受. 故爲受所縛. 如是離凡得聖聖還成凡也.

生死涅槃眞妄皆爾. 復次不離生死下第三

一偈總結無縛解耳. 生死卽涅槃故不縛. 涅

槃卽生死故不解. 故雙結無謝解也. 三句

正申佛經. 次一句呵責外人. 惑者多謂斷縛

得解除生死得涅槃. 故起縛解二見. 如愚者

謂二. 是故今明體性生死卽是涅槃. 對前偈

不了涅槃□成生死. 故經云. 未得菩提菩提

成生死. 若得菩提生死成菩提也. 問云何生

死卽是涅槃. 答體悟生死本來四絶卽是涅

槃. 以涅槃與生死同是四絶故. 若迷悟論者.

聖人悟生死本來四絶故生死卽涅 槃. 凡夫

謂四絶成不絶故涅槃成生死也

中觀論疏卷第七(末)

經數:一八二四

經名:中觀論疏卷第八本

頁數:一一六

上	欄

中觀論疏卷第八(本)

釋吉藏撰

業品第十七

此品爲五人故來. 一有我部. 謂有人能造業.

業得果. 有人作有人受. 破此見故有此品.

二者無我部. 但謂有業體能感果. 三小乘無

人無法部亦知業空. 但是□法明空耳. 四方

廣邪見謂無業果. 五學大乘無所得人令其

進行. 所以然者. 法執難除. 如云初地猶有法

我執. 乃至十地菩薩見法有性故見佛性不

了. 亦言住十住故見不了了也. 又此品來意

有通別. 所言通者有四. 一者此論歷法明中

道. 因中發觀滅諸煩惱. 今就業門顯於中道.

故下偈云. 雖空而不斷雖有而不常. 長行釋

云. 此論所說義離於斷常. 故知就業明於中

觀. 故說此品. 二者諸大乘經皆明懺悔轉業

障義. 如涅槃師子吼云. 一切諸業無有定性.

唯有愚智. 愚人則以輕爲重無而成有. 智者

轉重爲輕轉有令無. 今明若執業決定則是

愚人. 如今品觀之名爲智者. 普賢觀云. 一

切業障海皆從妄想生. 若欲懺悔者端坐念

實相. 衆生無始已來起六道業深而且大. 故

喩之如海. 非實相觀無由滅之. 今此品觀業

卽是實相故能滅業障. 故說此品. 三者內外

大小雖立諸業義□不成. 如須跋陀羅謂衆

生果報皆由往業. 無有現緣. 尼乾子云. 一

切諸業必定受報. 今雖修道不能斷之. 二者

中	欄

如薩衛之流執三世是有. 衆生未造善惡未

來已有善惡之業. 又善惡二業雖謝過去體

終不無. 如此名爲於業門中起決定有見.

不知此業本性自空. 故不識第一義諦. 亦不

知業如幻夢而有. 故亦迷世諦. 今破此二諦

所不攝業故云觀業品. 成實之流雖知業假

而□業得空亦壞世諦. 旣壞世諦亦壞眞諦.

下偈云. 諸業本不生. 以無定性故諸業亦不

滅. 以其不生故. 豈可□業業方空耶. 今破

此等人業明業本性空. 故云觀業品. 四者又

爲一切有所得畏罪懺悔之人故說此品. 所

以然者. 彼謂造作惡業心生怖畏. 故依大小

而行懺悔欲滅此罪. 如此之人非唯犯罪不

滅乃更增過. 所以然者. 其本起罪謂罪常爲

有名爲有見. 復欲行於懺悔滅除此罪. 於罪

起於無見. 旣起有無則是煩惱. 煩惱因緣是

故有業. 以有惑業便受業報. 故淨名呵優婆

離. 無重增此二比丘罪. 當直除滅. 勿擾其

心. 直除滅者觀此罪性卽畢竟空. 如此品所

是以爲無方便有所得行懺悔人故說此

品. 問如此人有何過耶. 答業本不生滅. 今

謂業生滅. 豈非破第一義諦. 旣破眞亦破俗.

破二諦則無二慧. 故無三世十方佛菩薩. 亦

破世間故其罪極大矣. 問若爾但應有實相

懺悔無有依篤聚法門行懺悔耶. 答因緣品

云. 佛有二種說. 一眞實說二隨宜說. 若作

實相懺悔. 爲大利根衆生依眞實說. 若依篇

聚令捨罪修福. 此爲凡夫薄福鈍根人說.

故實法可信. 隨宜說法不可爲實. 又說此

下	欄

品者爲邪見外道. 如六師等言. 無有黑業無

黑業報. 白業亦爾. 次方廣之流亦言一切皆

空無有罪福. 是故今明雖畢竟空而善惡之

業宛然不失. 故下偈云. 如世尊神通所作

變化人如是變化人復變化作人. 豈無業耶.

故九道業宛然而常四絶. 如是悟則生波若

與方便亦生四智. 便入佛知見. 故得成佛.

今是大乘論. 正令一切衆生因業門得成佛

矣. 次近生者. 縛解品明無縛解. 外人云. 縛

是煩惱. 若無煩惱云何有業. 以有業故必有

煩惱. 又業有二種. 一有漏業二無漏業. 有漏

業者名之爲縛. 無漏業者稱之爲解. 旣其有

業卽有縛解. 問業有幾種. 答業有多門. 約身

則有身口意. 就界有罪福不動. 就報則有現

生後. 約垢淨則有黑白雜及無漏業. 如是一

業二業三業七業十業如文廣明也. 問云何

爲業體. 答毘曇取善惡色聲爲身口二業體.

以思爲意業體. 成實云. 三業□以心爲體.

身口但是業具而非業也. 問意地三煩惱與

業云何異耶. 答毘曇三煩惱起必與思俱.

思自是業三煩惱則非業. 此易見也. 成實師

破此義立正義. 意卽是業. 離意之外無有別

異. 成實者云. 善法習報二因. 報因正是業.

習因邊非業通名業耳. 不善邊則有多釋. 開

善云. 不善心亦是煩惱亦是業. 若爲治道斷

之. 則是煩惱而非業. 若招生之義. 但取前

輕者爲煩惱. 取後重者爲業. 莊嚴光宅云.

取決定者爲業. 不決定者爲煩惱. 如是十種

決邊通名爲業. 十不決邊名爲煩惱. 次建

經數:一八二四

經名:中觀論疏卷第八本

頁數:一一七

上	欄

初師云. 不善還同於善. 不善習因邊爲煩惱

報因邊爲業. 又釋十使云. 疑是煩惱而非業.

五見是業而非煩惱. 餘四使決者爲煩惱. 不

決者爲業. 今不論同異. 諸有計業. 此品心

之皆畢竟空. 故以目品. 品開七番. 第一正

破業體. 問曰如牙等相續下第二破業相續.

問曰今當復更說下第三破不失法. 問曰若

爾無業果報下第四破斷滅邪見. 問曰若諸

煩惱下第五破果報. 問曰汝雖種種因緣破

業下第六破起業人. 問曰汝雖種種破業下

第七破現所見事. 一一章中皆有前立次破.

故有七立七破. 初立中有長行與偈. 長行有

四. 問曰汝雖破諸法者第一牒論主破也. 而

業決定有者第二外人立業因也. 如法句中

云. 非空非海中. 避之不得脫. 故稱決定有.

故佛十力中業力最深. 能令一切衆生受果

報者. 上辨業因今明得果. 釋迦受於九罪.

釋迦過去以九珠羅[&FFFF]#刺調達足. 是故今受

木□報. 目連以神通拔不出. 世尊避之[&FFFF]#亦

遂去. 以業報決定故[&FFFF]#刺如來化爲金□. 仲

尼厄於陳蔡. 賢聖不[&FFFF]#. 肉復凡夫. 故知決

定得果. 如經說下第三引經. 略明三業. 一下

品業. 謂惡者入地獄也. 二中品業. 修福者生

天. 三上品業. 謂行道者得涅. 前二有漏

業後一無漏業. 是故諸法不應空下第四結

呵論主. 就偈有五分爲四章. 初明一業. 次

明二業. 第三一偈明三業. 第四兩偈明七業.

初一業者卽一善業. 於善業中但明慈業. 慈

爲衆善之本. 又知論主是菩薩. 必有慈心不

中	欄

應破慈. 故偏引也. 人能降伏心利益於衆生

者. 此明慈業之用. 能降伏惡利益於衆生.

然慈業益物. 益物卽是行善. 伏惡卽是止善.

又降伏是自行. 利益是化他. 是名爲慈善者.

以有慈故能伏惡益物. 自行化他. 二世果報

種者. 上辨行因今明得果. 種謂因也. 大聖

說二業下第二明二業. 前明一業謂別業. 但

明慈善業故. 今明通業通於善惡. 又前別

明業用今明業體也. 上半明二業而擧大聖

者. 恐論主破之故引佛說爲證也. 次半偈總

爲下三業七業作章門. 次一偈開二業爲三

業. 卽是釋上二業義. 上半明意業下半明身

口業. 二偈次明七業者. 有人言. 身口爲二.

作業無作業. 故是四. 善不善中隨取一故爲

五業. 從用中有善惡. 亦隨取一故爲六. 思

旣七也. 二釋云. 身中有作無作. 口中有作無

作. 爲四. 善從用惡從用爲六. 思爲七. 影師又

云. 此靑目釋也. 又釋云. 前二□有失. 今明

身中有作無作口中有作無作. 此四句同第

二釋. 於善從用中自有事在善復有從用善.

及思爲七業. 此釋就善中自七惡中自七. 所

以然者. 身自有善作善無作. 善口亦爾. 從

用中有事在善從用善. 罪亦自有事在罪及

從用罪. 猶如造經. 是事在善. 若轉誦之卽

是從用善. 望下長行具有此意. 今所釋者開

偈爲二. 一者正明七業之體. 最後一句稱歎

七業之用. 就初又二. 一行半偈明身口六業.

次有一句明於意業. 卽是七也. 就初又二.

次一偈明身口內業. 次半偈明身口外業. 所

下	欄

言內者. 自起身口業故名爲內. 從他而生目

之爲外. 身口二業不出此內外也. 就身口二

業中又開爲二. 上半明業相下半辨業性. 身

業及口業者. 此句總明身口二業. 作與無作

業者. 別明身口二業. 身有作無作口有作無

作. 故以作無作釋身口二業. 如是四事中下

第二明業性. 四事者身作無作口作無作名

爲四事也. 亦善亦不善者. 作無作但有善惡

二性. 是業無記雖有作不名爲業. 又善惡二

業能發無作. 無記力弱不發無作. 故云善不

善也. 從用下上來明內四業竟. 今次明外兩

業. 上內業有二. 一業相門二業性門. 今外業

亦二. 從用生三字是業相門. 但從用有二.

一身從用二口從用. 身從用者如身運衣與

他. 他若受用著之便生無作之善屬於施主

名身無作也. 口無作者如法師講說學士覆

述之. 卽生口無作屬於法師. 問內業具有作

無作外業亦有無作. 何故偏云身口二種

無作爲外業耶. 答欲明一人具七業. 然內

業有身口作無作四業屬於行者. 次復有外

二無作業還屬行者. 若從用二種作業則屬

前人故不數之. 所以但取二無作也. 福德

兩字已下第二明外業性門. 內業性旣有善

不善. 外業性亦有善不善. 有人數罪福爲二

此事不然. 若以罪福爲二者. 前內業中亦應

數之. 不應云如是四事中有善有不善也. 以

前旣不取善不善. 今亦爾也. 此內外六種是

身口業. 第七名思卽是意業. 能了諸業相者

第二稱歎. 精識此七業者能了身口內外作

經數:一八二四

經名:中觀論疏卷第八本

頁數:一一八

上	欄

無作等一切諸業. 問彼何故立此七耶. 答此

七是一科之數. 攝義事周. 其猶善惡等三黑

白等四之流類也. 長行還依偈次第釋之. 第

一前釋七業. 是七種下釋第二歎業偈也. 從

初文釋身口六業. 第七名思下釋第二意業.

就釋六義又二. 第一正釋六業. 如是名爲六

種第二總結六義. 初又二. 初釋內業. 復有

從用生下第二釋外業. 釋內業中前釋上半

業體相門. 是二種有善不善下釋業性門. 初

又二. 前釋第一句總明身口二業. 是七種

下釋第二別明作無作. 答曰業住至受報下

第二論主破. 上雖一業乃至七業□明得果.

今總問之. 業爲待果起方滅. 爲果未起時業

已滅耶. 若待果起方滅者則業是常. 今業是

有爲法. 一念尙不住. 豈得待果起方滅. 若果

未起業已滅者則無復業. 誰牽果耶. 薩婆多

云. 現在起善惡業. 過現相而去入於過去.

爲得得之屬於行人. 後若果起此得則斷然.

此義具斷常. 起而卽謝爲斷. 在過去不滅爲

常. 僧祇曇無德譬喩明. 現在業謝過去體是

無. 而有曾有義. 是故得果. 此亦具斷常. 謝

過去爲斷. 有曾有義則常. 次迦葉□雙用兩

家義. 彼云. 現在業謝過去未得果時常在.

此同薩婆多常義. 後果起此業復謝滅無. 同

僧祇斷義. 次成實師. 莊嚴云. 業謝過去體

是無. 而有曾有義故得果. 引論文云. 如過去

諸禪曾於心有. 若與果報則無所害. 次開善

云. 業謝過去成就來現在故. 現在心中有成

就業有現起業. 論文云. 昔起貪心相續至今.

中	欄

今心不異昔. 故言我有. 如此等亦不離斷常.

入今偈破. 攝論師云. 梨耶持善惡世出世種

子. 是故得果. 今依偈責之. 種子爲待果而滅.

爲未起而滅. 若待果起而滅卽常. 未起而滅

則無果報. 問曰下第二番破業相續義. 前立

次破. 立中爲二. 初通明業相續離斷常. 第二

別出十善業能得果報. 初又二. 前兩偈明

外法相續離斷常. 卽是喩說. 次兩偈卽是

內法相續離斷常. 卽是合喩. 二偈爲三. 初

偈正明相續. 次半偈明相續故有果. 三半偈

結離斷常. 文易知也. 是善業因緣果報者

下第二別出十善業能得果報. 所以偏擧十

善者同上慈業義也. 慈是衆善業中之勝. 十

善亦爾. 智度論云. 有佛無佛常有十善故十

善是舊善. 若是餘善有佛則有無佛則無. 稱

爲客善. 問文云十白業道. 云何爲業. 云何

爲業道耶. 答經論不同. 優婆害經云. 如是十

事三是業而非道七亦業亦道. 智度論云. 三

道而非業七亦業亦道. 今須會釋之. 經正取

意爲業. 但意不自通故是業而非道. 論明三

煩惱起業而非業. 故云道而非業. 各據一途

也. 論師明四句. 一業而非道. 如優婆塞經.

二道而非業. 如論明三煩惱也. 三亦業亦業

道. 如七業是也. 四非業非道. 如身口色聲.

毘曇師亦四句. 與此大異. 一道而非業. 謂

貪瞋邪見. 能暢思爲道. 體非思故非業. 二

業而非道. 卽思是也. 思造作故名業. 無更有

思故非思之道. 三亦業亦道. 卽身口七. 當

體是業. 又暢思爲道. 四非業非道. 卽思前三

下	欄

不善根. 但能生思不能暢思故非道. 而復

非思故非業也. 問依智度論三煩惱是道非

業. 今云何言十業道. 論主答云. 以少從多

故皆名業道也. 答曰下第二破. 所以但總

非者. 一者外人雖有此救終不離於斷常. 是

故不受. 二者欲至後總一時破之. 是故此

中但略非也. 又知其義勢未盡. 所以直非引

其後救一時總破. 長行爲二. 初奪破. 復次

下縱破也. 問曰下第三番立不失法. 前立

次破. 就立中爲三. 一序說二正說三解釋.

問曰今當復更說順業果報義者. 此品七番

破立. 初番立業體卽破. 次番辨業不斷不常

救上立論主卽破. 今立持業果報總救上義.

故云今當復更說也. 順業果報者. 謂己所立

義符順因果不違法相. 論主若破則逆因果

理違法相也. 以符順因果三乘賢聖所歎. 論

主若破則佛菩薩所毁也. 此一偈明序說竟.

所謂不失法如券業如負財物下第二六偈正

立義宗也. 就文爲二. 初標二章門. 次釋二門.

不失法如券標不失法章門. 業如負財物標

業章門也. 城總釋之. 世人出債要具四種一

有財主. 二有負債人. 三立券書持負債主令

不失財. 四債主必還財物. 財主者六道衆生

也. 負債主六道善惡業也. 作業之時必有一

法隨義起. 持業令不失果. 如取財時必立券

也. 負債人必還財主物. 善惡業必辨六道果.

還行人受之也. 論文唯明券與負債人. 但擧

其要事爲存略故也. 問財主出物與前人. 前

人然後還債. 可得言果從衆生出與業. 業

經數:一八二四

經名:中觀論疏卷第八本

頁數:一一九

上	欄

然後辨果還行人耶. 答大略擧喩. 不必全合.

若必全合. 義亦有之. 六道果報□從衆生心

內所出故. 地經云. 三界皆一心作也. 問外人

擧此云何救上斷常耶. 答現見事中具此四

種. 因果業行亦具此四. 斯旣合事符理賢愚

□信. 則知決定有於業果. 但業是有爲念念

生滅. 是故不常. 此不失法持之令果不失. 所

以不斷. 不斷不常[&FFFF]#上過也. 問業是有爲念

念生滅. 不失法亦是有爲念念生滅. 云何得

不斷不常耶. 答眞諦三藏出正量部明不失

法. 是功用常. 待果起方滅. 中間無念念滅.

譬如券還債竟然後乃裂破耳. 此二章門俱

有法譬. 不失法謂法說也. 如券譬說也. 業

法說也. 如負財譬說也. 善業如他負財. 惡業

如負他財. 亦得通喩善惡業. 必還報如負財

也. 此性則無記者第二釋二章門. 前二偈半

釋不失法有五門. 一三性門. 二繫不繫門.

三斷不斷門. 四釋名門. 五破異門. 問何故

獨破無記不失法. 不破通三性得繩耶. 答

二義. 一者通三性得亦能感果屬上業門破.

無記不感果上未破今破也. 二者得通三性

此但小乘義耳. 不足破. 無記通大小. 正量

是小乘. 阿梨耶不失法是大乘. 阿梨耶□爲

無沒識. 無是不之異名. 沒是失之別目故.

梨耶猶是不失法. 又梨耶體是果報無記. 能

持一切善惡種子. 正是今外人義. 又所以前

明三性門者爲對二部. 一有券部二無券部.

有券部如薩婆多人. 亦有四種. 謂假名衆生

如財主. 作善惡業如負財人. 別有得繩得善

中	欄

惡業令果不失如券. 業感果如還債人. 無券

部者佛陀提婆人譬喩成實等. 但明三種無

別得繩爲券. 但言衆生爲能成就. 善惡業爲

所成就也. 若卽以此爲不失法則四別財主.

故但有三也. 曇無德明. 心爲能成就. 亦無有

別法爲券也. 正量部前對有券義故就三性

分別. 所以然者. 薩婆多明得繩通三性. 若爾

得繩旣是善惡. 還復感報則與業同. 業是負

財之人. 何名爲券. 是故今明. 善惡業自感報.

而不失法是無記不感報. 如世間負財人自

還債耳. 而券不還債. 是故立不失法爲無記.

問數人得繩感何報. 答婆沙云. 但逐業感

受報耳. 不能感生. 又但是報因感果故不作

業感果. 四相亦爾. 問何故不同無券部. 答經

中說有券義. 如智度引集法經諸羅漢說

偈病老死券已裂破. 此明羅漢還過去報債

竟不復更取未來債. 則不失法券便滅名爲

裂破. 而佛陀訶梨旣無別不失法則無別有

券. 但有負財人故不與經相應. 所以不同無

券部也. 問與有券部幾種異耶. 答一常無常

異. 薩婆多得繩是無常念念生滅. 正量是功

用常無念念滅. 但有大期滅. 二薩婆多券通

善惡故感報. 正量明但無記故券不感報. 三

薩婆多明感報故券義不成. 正量明不感報

券義得成. 四薩婆多正明斷得繩而惑自去.

正量得是無記. 不斷無記. 正斷不善惑也.

但同明非色非心. 與薩婆多不異也. 釋此性

無記不同. 有人言. 此猶是數義. 數義得繩乃

通三性. 今但釋上券譬. 如人明卷但是無記.

下	欄

如金石價殊而券無貴賤. 故但是無記. 若解

法說則通三性. 有人言. 此非數義. 乃是佛

陀譬喩成實以衆生爲能成就. 故婆沙云. 佛

陀提婆說曰. 衆生不離是法名爲成就. 衆生

不當善惡故是無記. 有人言. 曇四釋部辨心

爲能成就. 心不當善惡名爲無記. 爲能成就

善惡. 又依正量義. 正量本是律學. 佛滅

後三百年中從犢子部出. 辨不失法. 體是無

記. 明了論是覺護法師造. 而依正量部義.

論云. 正量部有二□. 一至得二不失法. 不

失法但善惡有之. 外法則無. 又但是自性無

記. 又待果起方滅. 若是至得逐法通三性.

通內外法皆有. 果未起時若懺悔則至得便

滅. 而不失法雖懺悔罪不滅. 要須更待果起

方滅也. 始終有五部. 一薩婆多通三性. 餘

四部皆無記. 一佛陀人二曇無德三正量四

攝論□是無記. 此四所以同是無記者. 彼深

有所以. 善惡業自感報耳. 此持業法不感報

故是無記. 如世間負債人自還債耳. 券不還

債. 分別有四種者第二繫不繫門. 正是梨耶.

梨耶通持三界內外種子. 持三界內種子卽

三界繫. 持三界外種子卽不繫. 攝論意釋

之太易也. 依數義. 得繩通漏無漏. 漏則三

界繫無漏則不繫. 依論義. 假人亦通漏無漏.

亦得有四. 六道衆生是有漏人. 三乘賢聖是

無漏人. 依曇無德. 心通漏無漏. 亦得有四.

有人言. 四種謂報生威儀工巧變化四無記.

今不失法是報無記也. 正量部自有四無記.

一根本無記. 二自性無記. 三有覆無記. 四

經數:一八二四

經名:中觀論疏卷第八本

頁數:一二○

上	欄

無覆無記. 根本無記謂心王及心數也. 自性

無記者除善惡色餘無記身口色及外一切色

也. 有覆無記者身邊二見及上二界煩惱也.

無覆無記者白淨無記也. 此四攝數人四無

記者. 威儀工巧報生變化此四中心屬根本.

色則屬自性. 故爲二無記攝. 今依靑目明是

不失法. 三界繫及不繫故云四種. 所以通四

種者. 正量部云. 隨起一念善惡則有不失

法與之共起令不失果. 若起三界繫業則有

三. 果繫不失法故. 不失法爲三界繫. 起無漏

業亦有不失法與之共起. 不失法名爲不繫.

問不失法爲三界繫可是無記. 旣稱不繫卽

是無漏. 云何名無記耶. 答有人言. 此部立無

記無漏故不妨也. 例如薩婆多明一無爲是

無記而是無漏. 成論明羅漢識想受三心是

無記是無漏. 今雖得於無漏名爲無漏. 而是

無記. 故不失法亦是無記. 今謂正量部唯善

惡業起有不失法. 若無漏及餘法起但有至

得無不失法. 而云分別有四者. 上總唱無

記耳. 今廣汎分別. 則三界業之不失法是無

記. 所持之業旣三界繫. 能持之法亦三界繫.

若不繫者此是至得通三性他. 所以然者. 若

不失法通繫不繫者便應通斷不斷. 下不應

偏言見諦不斷思惟所斷. 而下偏言其斷不

言不斷. 則知無記偏釋不失法不釋至得也.

攝論梨耶長觀是生死果報心. 是有漏. 而

梨耶通三界內外故通漏無漏. 故有四種也.

見諦所不斷但思惟所斷者第三斷不斷門分

別. 攝論依大乘義判見思. 初地爲見道. 二

中	欄

地至金剛爲修道. 梨耶至金剛心治際時本

識都滅. 梨耶旣是果報心是苦諦攝. 解漸明

生死果報心漸滅. 至治際時斷梨耶中集諦

盡. 梨耶苦諦邊亦滅. 實不斷也. 就見思解

斷本識中見思惑種子但是斷集了. 而梨耶

苦諦邊都不被斷. 而集滅故苦亦滅也. 今文

言見諦不斷思惟斷者. 梨耶是生死苦諦報

無記. 被見思惑緣縛. 見諦解斷緣縛不盡. 思

惟解斷緣縛盡. 故言見諦不斷思惟斷. 佛陀

人衆生是果報無記. 曇無德心是無記. 正量

不失法是無記. 例內此義□不放斷. 俱爲二

惑緣縛. 見道斷不盡. 思惟斷縛盡. 故言斷耳.

問亦得見諦解起損本識. 本識未盡至治際

本識都盡. □此爲見諦不斷思惟斷耶. 答亦

有此義. 但今文論斷. 而梨耶是報無記無有

被斷義也. 曇四德人都不斷業. 但斷煩惱業

種自枯. 數人得繩通二斷及不斷. 不得釋此

文. 成論假人無有被斷法. 但無學道捨假人

人涅槃亦非是斷. 正量明見諦但斷八十八

不善煩惱耳. 不斷無記法故不斷不失法. 明

了論云. 起一念惡有二. 一者至得二不失法.

至得旣通三性. 若起心懺悔則至得便滅. 而

不失法非是不善. 治道起時不斷要必須得

果. 故羅漢之人受果者此是不失法持之故

也. 問見諦惑云何縛無記. 答無記是苦集攝.

見諦惑緣苦集理而縛苦集理. 故縛無記也.

問但應斷心上惑. 云何斷所緣境上惑耶. 答

斷心上惑故所緣境上惑則斷. 故言斷耳. 以

是不失法諸業有果報者第四釋名門. 以見

下	欄

諦不斷但思惟斷則無記義成. 能持業令不

失果. 故名不失法. 此結成正義也. 若見諦

所斷而業至相似者第五破異門. 影師云. 見

諦所斷都無無記一向得報. 此不失法若爲

見諦所斷便得報. 其已是無記復得無記報.

故云至相似. 無記得報名破業也. 又釋. 業

至相似者. 至是至得. 至得通三性. 就善惡邊

亦感報. 不失法但是無記則不感報. 今見諦

遂斷不失法. 則不失法亦是不善便應感報.

與至得相似故云而業至相似. 又一釋四家

□明不失法是無記不被斷. 今遂言不失法

被斷. 則不失法便是惑性非復無記若是惑

性便能感報. 卽是業故言而業也. 旣是業便

得果報名至相似. 如善業得樂果名相似. 惡

得苦果亦名相似. 此卽相似因相似果. 此釋

最勝. 問云何名破業耶. 答不失法若被斷則

感報. 以無記感報故是破業. 如令券書還債

故名破業. 一切諸行業下第二釋上業如負

財物章門. 就文八門分別. 一似不似門. 二

三界門. 三業果不俱門四輕重門. 五三報門.

六破異門. 七二滅門. 八漏無漏門. 一切諸行

業者總牒所持之業也. 相似不相似者正分

別業. 前章牒不失法. 次卽就三性門分別.

故云此性則無記. 今前牒所持業. 故亦次以

三性門分別. 善業還望善業爲類. 惡業亦爾.

名之爲似. 善惡互望名爲不似. 又善得樂果

名似. 善望苦果名不似. 具此二也. 有人言.

欲界同有男女. 色界同無男女. 無色界同無

形色. 名爲相似. 若互望爲不相似. 一界初